金像獎掀搶衫潮 廖子妤算五行揀戰衣 飛甩男友行紅地氈
藝人廖子妤(Fish)和栢天男昨日在上環出席活動,今年有份角逐香港電影金像獎最佳女配角的Fish揀衫喜歡計算五行屬性,問她可有為金像獎戰衣研究一番?她笑言:「其中一件都符合,有金屬嘅,但因為太重,要等整完再試,睇吓Fit唔Fit到先,Fit唔到就會跣落嚟。(戰衣好性感?)我咁瘦都唔會有咩睇㗎啦,我賣骨感㗎嘛!」
Fish還指因為臨近金像獎,所以圈內女星掀起了「全城搶衫潮」,借衫難上加難,她表示:「依家個個都喺度搵緊衫。(有冇人同你搶?)你哋講得出名嘅都搵緊。(王丹妮有冇同你爭?)冇,但明嘅,又轉季又要借衫做訪問,所以難借到。」
談到男友盧鎮業(小野)有份角逐金像獎影帝,Fish指無意與對方一起行紅地氈:「成日對住,我想同番自己嘅電影團隊行。」小野在新劇《瑪嘉烈與大衛系列 絲絲》與組合P1X3L的成員吳啟洋(Phoebus)有咀戲,問Fish之後可有拒絕讓男友錫錫?栢天男即搞笑地「搭訕」:「要佢先清潔個嘴。」Fish則笑說:「我同小野喺劇入面分別同傅孟柏、Phoebus有錫嘴戲,Yeah!我哋都贏咗!」
栢天男唔敢追法國女仔
至於栢天男早前到法國拍戲,問他可有艷遇?他笑指雖然拍戲有異性對手,戲外亦認識很多人,但沒時間深入了解。他又指工作人員對法國食物的認識比他多10倍,笑言:「經過呢次行程,真係要讀多啲書。(認識一個法國女仔咪可以囉?)我唔識法文,溝通唔到,同埋法國女仔眼角好高,我都係專心拍戲。」
本文連結 : https://orientaldaily.on.cc/content/娛樂/odn-20240410-0410_00282_061/金像獎掀搶衫潮--廖子妤算五行揀戰衣--飛甩男友行紅地氈